દાહોદ જિલ્લાના મુખ્ય મથક દાહોદ ખાતે જિલ્લા કક્ષાના ઉજવાનાર સ્વાતંત્ર્ય પર્વ દિવસનો રીહર્સલ કાર્યક્રમ જિલ્લા કલેક્ટર વિજય ખરાડીના અધ્યક્ષસ્થાને પોલિસ પરેડ ગ્રાઉન્ડ ખાતે યોજાયો હતો. તેમને ત્રિરંગો લહેરાવી ધ્વજવંદન કરતાં પોલિસ પરેડ, સાંસ્કૃતિક કાર્યક્રમોનું જાત નિરિક્ષણ કર્યુ હતુ. યોગ અને સાંસ્કૃત્તિક કાર્યક્રમો થનગનાટ અને દેશભાવના સાથે થાય તે માટે આયોજકોને અને રજૂ કરનાર બાળકોને વધુ પ્રેક્ટિસ કરી જોમ અને જૂસ્સા સાથે સ્વાતંત્ર્ય પર્વે રજૂ કરવા સૂચન કર્યુ હતુ.